'द न्यूयॉर्क' स्टूडियो के सह-संस्थापक वाइनस्टीन ने अब ख़ुद को दिवालिया घोषित करने का फ़ैसला किया है. 

एक रिपोर्ट के मुताबिक, एक निवेशक समूह को संपत्ति बेचे जाने की बातचीत विफल होने के बाद वो ख़ुद को दिवालिया घोषित कर सकते हैं.

संपत्ति बेचने की चर्चाओं पर विराम दो हफ्ते पहले लगा था जब न्यूयॉर्क के अटॉर्नी जनरल ने वाइनस्टीन की कंपनी के ख़िलाफ़ मुक़दमा दायर किया था.

ग्वीनेथ पॉल्त्रोव, एंजेलीना जोली, कारा डेलेवीने, लिया सेडॉक्स, रोज़ाना आरक्वेटा, मीरा सोरवीनो जैसी कई अभिनेत्रियों ने वाइनस्टीन के साथ अपने बुरे अनुभव साझा किए हैं.

कंपनी के निदेशकों के हवाले से कहा गया कि ख़ुद को दिवालिया घोषित करना ही एकमात्र रास्ता बचा है.

समाप्त

वाइनस्टीन पर यौन शोषण के दर्जनों आरोप लगे हैं. हालांकि उन्होंने इससे इनकार किया है.

अमरीकी अख़बारों में छपी रिपोर्ट के मुताबिक कंपनी के निदेशक मंडल ने कहा है, "नौकरियां और संपत्ति बचाने के लिए द वाइनस्टीन कंपनी बेचने की प्रक्रिया में जुटी है."

"आज उन सभी विमर्श पर विराम लग गए."

बयान के मुताबिक "दिवालियेपन की प्रक्रिया" ही "कंपनी को बचाने का एकमात्र रास्ता" है.

कंपनी के ख़िलाफ़ दायर मुकदमे में ये आरोप लगाए गए हैं कि वाइनस्टीन ने कई सालों तक अपनी महिलाकर्मियों का यौन शोषण किया और उन्हें हत्या तक की धमकी दी.

वाइनस्टीन के भाई रॉबर्ट सहित कंपनी के वरिष्ठ अधिकारियों पर आरोप हैं कि वे कर्मियों के साथ हो रहे दुर्व्यवहार को रोकने में असफल रहे.

उन पर ये भी आरोप हैं कि पुख्ता सबूत के बावजूद उन्होंने कोई कार्रवाई नहीं की.

अपने भाई रॉबर्ट के साथ वाइनस्टीन

न्यूयॉर्क के अटॉर्नी जनरल एरिक स्नीडरमैन कोशिश कर रहे हैं कि अदालत से पीड़िताओं के लिए कुछ हर्जाना और जुर्माना भी दिलवा सकें.

वाइनस्टीन के एक वकील ने कहा कि "निष्पक्ष जांच" से यह पता चलेगा कि अधिकतर आरोप बिना सबूत के लगाए गए हैं.

उन्होंने यह भी कहा है कि कंपनी के निदेशक मंडल का कहना है कि बोर्ड पर लगाए गए अधिकतर आरोप गलत हैं.

न्यूयॉर्क के अटॉर्नी जनरल एरिक स्नीडरमैन

कैसे फंसते गए वाइनस्टीन

वाइनस्टीन के ख़िलाफ आरोपों का सिलसिला पिछले साल अक्टूबर में शुरू हुआ था जब 'द न्यूयॉर्क टाइम्स' ने उनके ख़िलाफ़ यौन शोषण से जुड़ी रिपोर्ट छापी थी.

तब से 50 से अधिक महिलाओं ने वाइनस्टीन के खिलाफ यौन शोषण के आरोप लगा चुकी हैं. इनमें हॉलीवुड की कई... \n\nउपरोक्त लेख के लिए मुझे एक अच्छा शीर्षक दें।
हॉलीवुड के ताक़तवर निर्माता वाइनस्टीन कंगाली की कगार पर